নিজস্ব প্রতিবেদন : ডালহৌসি স্কোয়ার চত্বরে ইস্ট-ওয়েস্ট মেট্রোর কাজ শুরু হচ্ছে। সেই কারণে ওই অঞ্চলে একটা বড় সময়ের জন্য যানচলাচল নিয়ন্ত্রণ করতে চলেছে কলকাতা পুলিস। কলকাতা পুলিস সূত্রে জানা গেছে, মঙ্গলবার থেকে সার্কাস অ্যাভেনিউয়ের কড়েয়া রোড ও বেকবাগান রো ক্রসিং থেকে দক্ষিণ দিকের একটি অংশ তিন মাসের জন্য বন্ধ রাখা হবে। এরজেরে আগামী সপ্তাহে থেকে ওই এলাকা ও সংলগ্ন রাস্তাগুলিতে যানজট হওয়ার আশঙ্কা থাকছে।  তবে, পরিস্থিতি স্বাভাবিক রাখতে বিকল্প ব্যবস্থা নেওয়া হচ্ছে বলে জানিয়েছে পুলিস। প্রাথমিক পরিকল্পনা অনুযায়ী ব্রোবোর্ন রোড ধরে আসা দক্ষিণ কলকাতামুখী বাস-মিনিবাস একেবারে পূর্ব দিক ঘেঁসে দক্ষিণ কলকাতার দিকে যেতে পারবে।  অন্যদিকে বিবি গাঙ্গুলি স্ট্রিট হয়ে বাবুঘাটমুখী বাস-মিনিবাস দক্ষিণ দিক দিয়ে ওল্ড কোর্ট হাউস স্ট্রিট ,নেতাজি মূর্তির দিক দিয়ে কিংসওয়ে, ওকল্যান্ড ও স্ট্র্যান্ড রোডের দিকের যেতে পারবে।